L'examen de recuperació de juny anirà en funció dels trimestres que cada alumne tingui suspès. Es notificarà a cada alumne el trimestre o trimestres que cal recuperar.

L'examen de recuperació i millora serà un examen global teòric amb audicionsdel trimestre o trimestres als quals l'alumne es presenti. Caldrà haver entregat el dossier de recuperació corresponent.

1. Continguts: Què he d'estudiar?

1a avaluació :

**Unitat 1. So i imatge en les bandes sonores:**

- Mitjans audiovisuals

- Evolució cinema: dels inicis al cinema mut

- Presència de la música en els mitjans audiovisuals i funcions de la música.

- Música original/ preexistent

- Grans compositors del cinema

- Música a la televisió (sintonia).

- Música en la publicitat (funció i tipus de composicions)

**Audicions:**Piratas del Caribe, Cinema Paradiso, Titanic, Game of Thrones

**Unitat 2. Música antiga: Edat Mitjana, Renaixement i Barroc:**

- Edat Mitjana, Renaixement i Barroc: situació (segles, anys) i lloc (zona o centres d’art).

- Moviment cultural i social (característiques, principals interessos).

- Textures (definició i quan es feia servir cadascuna).

- Compositors (saber situar a cada compositor a l’època que correspon)

- Tipus de música de cada època/ formes musicals.

**Audicions**

Edat Mitjana:

O PastorumAnimarum (Hildegard von Bingen)

Renaixement:

El grillo e buencantore (Josquin des Pres)

Barroc:

Primavera. 1r moviment (Antonio Vivaldi)

2n avaluació:

**Unitat 3. Música clàssica, romàntica i segle XX:**

-Classicisme, romanticisme i segle XX (segles, anys) i lloc (zona o centres d’art).

- Moviment cultural i social (característiques, principals interessos).

- Formes musicals: la simfonia i el concert.

- Característiques de la música de cada període.

- Compositors (saber situar a cada compositor a l’època que correspon.

**Audicions**

Classicisme:

Simfonia 40 (W.A. Mozart)

Romanticisme:

Nocturn 20 (F.Chopin)

S.XX:

Rhapsody in Blue (G. Gershwin).

**Unitat 4. L’espectacle de l’òpera i el musical:**

- Definició musical, òpera i sarsuela.

- Parts de l’òpera/musical

- Classificació de les veus

**Audicions:** els alumnes hauran d’analitzar una escena d’una òpera i un musical en relació als aspectes treballats (part de l’òpera/musical, tipus de veu, descripció de l’escena...).

3a avaluació:

**Unitat 5. Neix el Rock:**

- Diferència música culta/ popular o moderna.

- Gospel, country i Blues (característiques, instruments, temàtica...).

- Jazz: definició, instruments, característiques, evolució.

- Rock’n’roll: origen, característiques musicals.

- Elvis Presley.

**Audicions:** els alumnes hauran de reconèixer les característiques i instruments propis del jazz a partir de l’audició d’un tema.

**Unitat 6. Expansió del rock, el pop i el boom electrònic:**

- Els Beatles: característiques, evolució estilística, nom dels components.

- The Rolling Stones: característiques musicals,estil.

- Característiques i instruments del Rock.

- Diferents estils de Rock.

- Característiques i instruments del Pop (principals representats).

- Estils de pop.

- Música electrònica (característiques i estils de música electrònica).

**Audicions:** els alumnes hauran de reconèixer les característiques i instruments propis de l’estil musical a partir de l’audició del mateix (rock, pop o electrònic).

**2.  Comentaris sobre l’examen**

A l’examen de juny podreu recuperar la matèria per trimestres, excepte aquells que han de recuperar-ho tot i que s’han de presentar a tota la matèria amb els temes indicats.

Recuperacions de setembre: El professor o professora elaborarà un dossier d’estudi que s’haurà de presentar el dia de l’examen. L’examen del setembre serà teòric sense audicions

**3.  Proves de millora**

L’alumnat que vulgui fer les proves de millora farà un examen escrit amb una audició relacionades amb el tema o l’època.